CELEX: 31987R2350
Language: el
Date: 1987-07-30 00:00:00
Title: Κανονισμός (ΕΟΚ) αριθ. 2350/87 της Επιτροπής της 30ής Ιουλίου 1987 που τροποποιεί τον κανονισμό (ΕΟΚ) αριθ. 3538/86 που θεσπίζει τις λεπτομέρειες εφαρμογής του καθεστώτος εισαγωγής που προβλέπεται στον κανονισμό (ΕΟΚ) αριθ. 3495/86 του Συμβουλίου στον τομέα του βοείου κρέατος

Avis juridique important

|

31987R2350

Κανονισμός (ΕΟΚ) αριθ. 2350/87 της Επιτροπής της 30ής Ιουλίου 1987 που τροποποιεί τον κανονισμό (ΕΟΚ) αριθ. 3538/86 που θεσπίζει τις λεπτομέρειες εφαρμογής του καθεστώτος εισαγωγής που προβλέπεται στον κανονισμό (ΕΟΚ) αριθ. 3495/86 του Συμβουλίου στον τομέα του βοείου κρέατος  

Επίσημη Εφημερίδα αριθ. L 213 της 04/08/1987 σ. 0013 - 0013

***** ΚΑΝΟΝΙΣΜΟΣ (ΕΟΚ) αριθ. 2350/87 ΤΗΣ ΕΠΙΤΡΟΠΗΣ  της 30ής Ιουλίου 1987  που τροποποιεί τον κανονισμό (ΕΟΚ) αριθ. 3538/86 που θεσπίζει τις λεπτομέρειες εφαρμογής του καθεστώτος εισαγωγής που προβλέπεται στον κανονισμό (ΕΟΚ) αριθ. 3495/86 του Συμβουλίου στον τομέα του βοείου κρέατος  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2114/87 του Συμβουλίου της 13ης Ιουλίου 1987 που προβλέπει συμπληρωματική περίοδο χρησιμοποίησης της έκτακτης δασμολογικής ποσόστωσης για εισαγωγή βοείων κρεάτων υψηλής ποιότητας η οποία ανοίχτηκε με τον κανονισμό (ΕΟΚ) αριθ. 3495/86 (1),  Εκτιμώντας:  ότι ο προαναφερόμενος κανονισμός προέβλεψε συμπληρωματική περίοδο τεσσάρων μηνών για την χρησιμοποίηση της ποσόστωσης αυτής· ότι, κατά συνέπεια, είναι απαραίτητο να προσαρμοστεί ο κανονισμός (ΕΟΚ) αριθ. 3538/86 της Επιτροπής (2)·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Βοείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 3 παράγραφος 1 του κανονισμού 3538/86 προστίθεται το ακόλουθο εδάφιο:  «Τα πιστοποιητικά που εκδίδονται κατά το 1987 για τα προϊόντα που αναφέρονται στο άρθρο 1 στοιχείο γ) τα οποία πρέπει να εισαχθούν στα πλαίσια του κανονισμού (ΕΟΚ) αριθ. 2114/87 δεν μπορούν να προσκομίζονται μετά τις 18 Νοεμβρίου 1987».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 30 Ιουλίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 197 της 18. 7. 1987, σ. 4.  (2) ΕΕ αριθ. L 326 της 21. 11. 1986, σ, 21.